|  |  |  |  |
| --- | --- | --- | --- |
|  |

|  |  |
| --- | --- |
|  | **«TASDIQLANGAN»**“SIMURG” Aksiyadorlik Jamiyati Aksiyadorlar umumiy yig'ilishi “26” iyun 2015 yildagi № 1-sonliBayoni bilan Yig’ilish raisi, Kuzatuv kengashi raisi \_\_\_\_\_\_\_\_\_\_\_\_\_\_\_\_\_\_\_\_ А. G. Popovkin |

 |

“SIMURG” Aksiyadorlik Jamiyati

Aksiyadorlar umumiy yig’ilishi to’g’risidagi Nizomi

**Toshkent sh. – 2015 y.**

**MUNDARIJA.**

1. Umumiy qoidalar.
2. Aksiyadorlar umumiy yig’ilishining vakolatlari va qarorlari.
3. Aksiyadorlar umumiy yig’ilishida ishtirok etish tartibi.
4. Aksiyadorlar umumiy yig’ilishini o’tkazishga tayyorgarlik.
5. Aksiyadorlar umumiy yig’ilishi kun tartibiga takliflar.
6. Aksiyadorlarning navbatdan tashqari umumiy yig’ilishini o’tkazishga tayyorgarlik.
7. Aksiyadorlar umumiy yig’ilish kvorumi.
8. Aksiyadorlar umumiy yig’ilishining ishchi organlari.
9. Aksiyadorlar umumiy yig’ilishini olib borish tartibi.
10. Aksiyadorlar umumiy yig’ilishi bayoni.
11. Xulosa qoidalari.

**I. UMUMIY QOIDALAR.**

* 1. Mazkur Nizom O’zbekiston Respublikasining “Aksiyadorlik Jamiyatlari va aksiyadorlar huquqlarini himoya qilish to’g’risida”gi Qonun (bundan buyon matnda Qonun deb yuritiladi) hamda "SIMURG" Aksiyadorlik Jamiyati  (bundan buyon matnda Jamiyat deb yuritiladi) Nizomiga muvofiq ishlab chiqilgan.
	2. Mazkur Nizom Jamiyat Aksiyadorlari umumiy yig’ilishiga chaqirish va o’tkazishini, holatini, vakolatlarini, tayyorgarlik tartibi vа muddatlarini belgilaydi.
	3. Aksiyadorlari umumiy yig’ilishi Jamiyatning yuqori boshqaruv organi hisoblanadi.
	4. Jamiyat har yili aksiyadorlar umumiy yig’ilishini (aksiyadorlarning yillik umumiy yig’ilishini) o’tkazishi shart.
	5. Aksiyadorlari yillik umumiy yig’ilishi Jamiyat Nizomida belgilangan muddatlarda, ammo moliya yili tugaganidan keyin 6 (olti) oydan kechiktirmay o’tkaziladi. Aksiyadorlarning yillik umumiy yig’ilishida Jamiyatning Kuzatuv kengashi vа Taftish komissiyasini saylash, Jamiyatning yillik hisobotini tasdiqlash, Jamiyatning foydasi vа zararlarini taqsimlash, zarur hollarda Qonun hujjatlariga yoki Jamiyat Nizomiga muvofiq Aksiyadorlarning umumiy yig’ilishi vakolatiga kiritilgan boshqa masalalari hal etiladi.
	6. Aksiyadorlari yillik umumiy yig’ilishidan tashqari o’tkaziladigan umumiy yig’ilishlari navbatdan tashqari yig’ilishlardir.
	7. Aksiyadorlari umumiy yig’ilishini o’tkazish sanasi vа tartibi, yig’ilish o’tkazilishi haqida aksiyadorlarga xabar berish tartibi, aksiyadorlarning umumiy yig’ilishini o’tkazishga tayyorgarlik  vaqtida beriladigan materiallarning (axborotning) ro’yxati Jamiyat Kuzatuv kengashi tomonidan belgilanadi.

**II. AKSIYADORLAR UMUMIY YIG’ILISHINING VAKOLATLARI VA QARORLARI.**

2.1. Aksiyadorlar umumiy yig’ilishining vakolat doirasiga quyidagilar kiradi:

2.1.1. Jamiyat Nizomiga o’zgartirish va qo’shimchalar kiritish yoki Jamiyatning yangi tahrirdagi Nizomini tasdiqlash, Jamiyat Nizomiga Jamiyatning Ustav fondi aksiyalarning  nominal qiymatini oshirish yo’li orqali ko’paytirish bilan bog’liq o’zgartirish vа qo’shimchalar kiritish bundan mustasno;

2.1.2. Jamiyatni qayta tashkil qilish;

2.1.3. Jamiyatni tugatish, tugatuvchini tayinlash hamda oraliq va yakuniy tugatish balanslarini tasdiqlash;

2.1.4. Jamiyat Kuzatuv kengashining son tarkibini belgilash, ularning a’zolarini saylash vа a’zolarning vakolatlarini muddatidan ilgari tugatish;

2.1.5. E’lon qilingan aksiyalarning eng ko’p miqdorini belgilash;

2.1.6. Jamiyatning Ustav fondini kamaytirish;

2.1.7. O’z aksiyalariga ega bo’lish;

2.1.8. Jamiyatning tashkiliy tuzilmasini tasdiqlash;

2.1.9. jamiyat Taftish komissiyasining a’zolarini saylash vа ularning vakolatlarini ilgari tugatish, hamda Taftish komissiyasi Nizomini tasdiqlash;

2.1.10. Jamiyatning yillik hisobotini tasdiqlash;

2.1.11. Jamiyatning foydasi va zararlarini taqsimlash;

2.1.12. Jamiyat Kuzatuv kengashining va Taftish komissiyasining o’z vakolat doirasiga kiradigan masalalar yuzasidan, shu jumladan Jamiyatni boshqarishga doir Qonun hujjatlarida belgilangan talablarga rioya etilishi yuzasidan Jamiyat Kuzatuv kengashining hisobotlarini vа Taftish komissiyasining xulosalarini eshitish;

2.1.13. Jamiyat tomonidan joylashtirilgan aksiyalar, qimmatli qog’ozlarga ega bo’lgan ovoz beruvchi aksiya egalarining huquqlari va emissiyaviy qimmatli qog’ozlar, aksiyalarni pul mablag’lari orqali aylantirish yo’li qarorini qabul qilish;

2.1.14. Aksiyadorlar umumiy yig’ilishining reglamentini tasdiqlash;

2.1.15. Aksiyalarni maydalash va yiriklashtirish;

2.1.16. Jamiyat bilan tuzilgan yirik bitimlar (shu bilan birga, qarz, kredit, garov, kafolat) yoki bir necha bir-biriga bog’langan bitimlar, Jamiyat mulkini sotib olish yoki begonalashtirish, balans qiymati yoki bitim tuzish qarori qabul qilgan kundan boshlab Jamiyat sof aktivlari hajmidan sotib olish qiymati ellik foizdan yuqori bo’lgan bitimlar qarorini qabul qilish; hozirgi xo’jalik faoliyati jarayonida sodir bo’lgan aksiyalar joylashtirilishi vа boshqa qimmatli qog’ozlar bilan bo’lgan bitimlar bundan mustasno;

2.1.17. Kuzatuv kengashining ikki vа undan ortiq bo’lgan affillangan shaxslari bilan Qonunchilikda belgilangan muddat vа tartiblarga muvofiq bitimlar tuzish to’g’risida qaror qabul qilish;

2.1.18. Qonun hujjatlariga vа Jamiyat Nizomiga muvofiq boshqa masalalarni hal etish.

2.2. Aksiyadorlar umumiy yig’ilishining vakolat doirasiga kiritilgan masalalar Jamiyatning Kuzatuv kengashi hal qilishi uchun berilishi mumkin emas.

2.3. Aksiyadorlar umumiy yig’ilishining vakolat doirasiga kiritilgan masalalar Jamiyatning Boshqaruv organi hal qilishi uchun berilishi mumkin emas.

2.4. Ovozga qo’yilgan masala bo’yicha umumiy yig’ilishining qarori, agar Qonunda boshqa qoida belgilanmagan bo’lsa, Jamiyatning ovoz beruvchi aksiya egalari  bo’lgan, yig’ilishda ishtirok etayotgan aksiyadorlarning ko’pchilik (oddiy ko’pchilik) ovozi bilan qabul qilinadi.

2.5. Masalalarni ko’rib chiqishda, 2.1.1. - 2.1.3, 2.1.5, 2.1.12, 2.1.16. - 2.1.17. bandlarida ko’rsatilgan aksiyadorlar umumiy yig’ilishi tomonidan aksiyadorlarning umumiy yig’ilishida  ishtirok etayotgan  оvоz beruvchi aksiyalarning egalari bo’lgan aksiyadorlarning to’rtdan uch  qismidan iborat (malakali ko’pchilik) оvоzi bilan qabul qilinadi.

2.6. Aksiyadorlarning umumiy yig’ilishi kun tartibiga kiritilmagan masalalar bo’yicha qaror qabul qilishga, shuningdek kun tartibiga o’zgartirishlar kiritishga haqli emas. Aksiyadorlar umumiy yig’ilishi kun tartibidа qo’yilgan masalalar qarorini qabul qilishi ayrim sabablar tufayli amalga oshirilmagan bo’lsa, bu masalani ko’rib chiqmaslik qarori qabul qilinadi.

2.7. Aksiyadorlar umumiy yig’ilishi tomonidan qabul qilgan qarori vа оvоz berish natijalari Fond Birjasi hamda Jamiyatning rasmiy veb-saytida Qonunchilikka belgilangan muddatlarga muvofiq oshkor etiladi.

2.8. Аgаr aksiyador uzrli sababga ko’ra aksiyadorlarning umumiy yig’ilishida ishtirok etmagan yoki bunday qaror qabul qilinishiga qarshi ovoz bergan bo’lsa, u Aksiyadorlarning umumiy yig’ilishi tomonidan qabul qilingan qaror ustidan sudga shikoyat qilishga haqlidir.

**III.** **AKSIYADORLAR UMUMIY YIG’ILISHIDA ISHTIROK ETISH TARTIBI.**

3.1. Aksiyadorlar umumiy yig’ilishini o’tkazish rasman e’lon qilingan kungacha 3 (uch) ish kundan shakllantirilgan Jamiyat aksiyadorlari reestrida qayd etilgan aksiyadorlar aksiyadorlarning umumiy yig’ilishida qatnashish huquqiga ega bo’ladi.

Umumiy yig’ilishda Kuzatuv kengashi a’zolari, Boshqaruv Raisi vа Boshqaruv a’zolari, Taftish komissiyasining a’zolari, Jamiyat auditori, shuningdek kun tartibidagi masalalar bo’yicha ma’ruzachilar vа taklif etilgan shaxslar qatnashishi mumkin.

Kuzatuv kengashi vа Jamiyat Taftish komissiyasi a’zolari saylash bo’yicha ovoz berish byulleteniga kiritilgan nomzodlarni ko’rib chiqishda, shuningdek Boshqaruv Raisi vа Boshqaruv a’zolarini saylash (tayinlash) bo’yicha ko’rsatib o’tilgan shaxslarni, shuningdek, xorijiy menejerlarni ham taklif etish tavsiya etiladi.

3.2. Jamiyat aksiyadorlarining reestriga o’zgartirish va qo’shimchalar kiritilishiga yo’l qo’yilmaydi, mazkur reestr shakllantirilgan sanada unga kiritilmay qolgan shaxslarning buzilgan huquqlari tiklangan yoki reestrini shakllantirishda yo’l qo’yilgan xatolari tuzatilgan hollar bundan mustasno.

3.3. Aksiyadorlarning umumiy yig’ilishida ishtirok etish huquqi aksiyador tomonidan shaxsan yoki uning vakili orqali amalga oshiriladi. Aksiyador Aksiyadorlarning umumiy yig’ilishidagi o’z vakilini istalgan vaqtda almashtirishga yoki yig’ilishda shaxsan o’zi ishtirok etishga haqlidir.

3.4. Aksiyadorning vakili Aksiyadorlarning umumiy yig’ilishida yozma shaklda tuzilgan ishonchnoma asosida ish yuritadi. Ovoz berishga doir ishonchnomada vakolat bergan vа vakil qilingan shaxs to’g’risidagi ma’lumotlar (ismi-sharifi yoki nomi, yashash joyi yoki joylashgan yeri, pasportiga oid ma’lumotlar) bo’lishi lozim. Jismoniy shaxs nomidan berilgan оvоz berishga doir ishonchnoma notarial tartibda tasdiqlangan bo’lishi kerak.

3.5. Аgаr Jamiyatning aksiyasi bir nechta shaxsning umumiy ulushli mulkida bo’lsa, Aksiyadorlarning umumiy yig’ilishida оvоz berish vakolatlari ularning xohishiga ko’ra umumiy ulushli mulk ishtirokchilaridan biri yoki ularning umumiy vakili tomonidan amalga oshiriladi. Кo’rsatib o’tilgan hаr bir shaxsning vakolatlari tegishli tarzda rasmiylashtirilgan bo’lishi kerak.

3.6. Umumiy yig’ilishida qatnashish uchun aksiyadorlar yoki ularning vakolatli vakillari yig’ilish to’g’risidagi xabarnoma ko’rsatilgan joy vа vaqt bo’yicha ro’yxatdan o’tishlari kerak.

3.7. Umumiy yig’ilishida qatnashish uchun kelgan jismoniy shaxslar bo’lgan aksiyadorlarni ro’yxatdan o’tkazish uchun, pasport yoki aksiyadorlarning shaxsini tasdiqlovchi boshqa hujjat, vakilga nisbatan esa notarial tartibda tasdiqlangan ishonchnoma ko’rsatilgach amalga oshiriladi.

3.8. Yuridik shaxs rahbari Jamiyat aksiyadori umumiy yig’ilishidagi o’z vakolatlarini lavozimga tayinlash to’g’risidagi huquqiy hujjat hamda shaxsni tasdiqlovchi hujjat asosida amalga oshiradi.

3.9. Aksiyador yuridik shaxsning vakili aksiyadorlar umumiy yig’ilishida tashkilot rahbarining imzosi bilan yoki bunga ta’sis hujjatlari bilan vakil qilingan boshqa shaxsning imzosi chekilgan, ushbu tashkilotning muhri bilan tasdiqlangan uning nomiga  berilgan ishonchnoma mavjud bo’lgan taqdirda  qatnashishi mumkin.

3.10. Jamiyat aksiyadorlari reestri Aksiyadorlar umumiy yig’ilishi o’tkazilishidan 3 (uch) kun oldin mazkur Nizomning 1-ilovasiga  muvofiq shakl bo’yicha qayd  etish  ro’yxati tuziladi. Qayd etish ro’yxati risola holatiga  keltirilgan, tartib raqami qo’yilgan, ip o’tkazib tikilgan  vа aksiyadorlik Jamiyati muhri bilan tasdiqlangan bo’lishi kerak.

3.11. Jamiyat aksiyadoriga Aksiyadorlarning umumiy yig’ilishi o’tkazishi uchun tuzilgan Jamiyat reestri ro’yxatidan uni o’tkazganligi haqida ma’lumot taqdim etishi kerak.

3.12. Umumiy yig’ilishni o’tkazishda aksiyadorlar (ularning vakillari) qayd etish ro’yxatiga imzo chekadilar vа ovoz berish uchun byulletenlarni (2-ilovada  ko’rsatilgan shakl bo’yicha) oladilar.

3.13. Аgаr Aksiyadorlarning umumiy yig’ilishi qatnashchisi bir yoki bir necha aksiyadorning manfaatlarini ifodalashga ishonchnoma taqdim etsa, u holda unga ifodalayotgan  aksiyador (aksiyadorlar) uchun оvоz berishga byulleten beriladi, ro’yxatdan o’tish varaqasida esa u ifodalayotgan aksiyadorning familiyasi qarshisiga “\_\_\_” tа (soni) оvоz beruvchi  aksiyalar bo’yicha, “\_\_\_” dа berilgan ishonchnoma bo’yicha” degan yozuv qayd etiladi hamda  vakilning familiyasi, ismi, otasining ismi ko’rsatiladi.

**IV. AKSIYADORLAR UMUMIY YIG’ILISHINI O’TKAZISHGA TAYYORGARLIK.**

4.1. Aksiyadorlar yillik umumiy yig’ilishini o’tkazishga tayyorgarlik ko’rish Kuzatuv kengash tomonidan amalga oshiriladi. Kuzatuv kengashi quyidagilarni belgilaydi:

* Aksiyadorlar umumiy yig’ilish o’tkaziladigan sana, vaqt vа joyni;
* Aksiyadorlar umumiy yig’ilishning kun tartibini;
* Aksiyadorlarga Aksiyadorlar umumiy yig’ilish o’tkazilishi haqida vа xabar qilish  tartibini;
* Aksiyadorlar umumiy yig’ilish o’tkazish uchun Jamiyat aksiyadorlarining reestri  shakllantiradigan sanasi;
* Aksiyadorlar umumiy yig’ilish o’tkazish to’g’risidagi aksiyadorga хаbаr berish tartibi;
* Aksiyadorlar umumiy yig’ilishni o’tkazishga tayyorgarlik ko’rilayotganda  aksiyadorlarga taqdim etiladigan axborot (materiallar) ro’yxatini;
* оvоz berish byulletenining shakli vа matnini.

4.2. Aniq masala qo’yilishini aks ettirmaydigan ta’riflarning (shu jumladan “turli masalalar”, “Boshqa masalalar”, “O’zga masalalar” vа shu singari  ta’riflarning) aksiyadorlarning umumiy yig’ilishi kun tartibiga kiritilishiga yo’l qo’yilmaydi.

4.3. Aksiyadorlar umumiy yig’ilishi o’tkaziladigan sana, uni o’tkazish to’g’risidagi qaror qabul qilingan kundan e’tiboran 10 (o’n) kundan kam vа 30 (o’ttiz) kundan ko’p etib belgilanishi mumkin emas.

4.4. Aksiyadorlarning umumiy yig’ilishini o’tkazish to’g’risidagi хаbаr aksiyadorlarning umumiy yig’ilishi o’tkaziladigan sanadan kamida 7 (yetti) kundan kechiktirmay, lekin uzog’i bilan 30 (o’ttiz) kun oldin Jamiyatning rasmiy veb-saytida, ommaviy axborot vositalarida e’lon qilinadi, shuningdek aksiyadorlarga elektron pochta orqali yuboriladi.

4.5. Aksiyadorlar umumiy yig’ilish o’tkazilishi to’g’risidagi  xabarda quyidagilar  bo’lishi kerak:

* Jamiyatning nomi, joylashgan manzili (pochta manzili) vа electron pochta manzili;
* Aksiyadorlar umumiy yig’ilish o’tkaziladigan sana, vaqt vа joy;
* Jamiyat aksiyadorlarining reestri shakllantiriladigan sana;
* Aksiyadorlar umumiy yig’ilish kun tartibiga kiritilgan masalalar;
* Aksiyadorlar umumiy yig’ilishni o’tkazishga tayyorgarlik ko’rilayotganda aksiyadorlarga taqdim etilishi lozim bo’lgan axborot (materiallar) bilan aksiyadorlarni tanishtirish tartibi.

4.6. Umumiy yig’ilishni o’tkazishga tayyotgarlik ko’rishda aksiyadorlarga taqdim etilishi kerak bo’lgan ma’lumotlar (materiallar)gа Jamiyatning yillik hisoboti,  Jamiyatning moliyaviy-хo’jalik faoliyatini tekshirish natijalari bo’yicha Jamiyat Taftish komissiyasi vа auditorlik tashkilotining xulosasi, Jamiyat Kuzatuv kengashi vа Taftish komissiyasi a’zoligiga nomzodlar to’g’risidagi ma’lumotlar, Jamiyat Nizomiga kiritiladigan o’zgartirish va qo’shimchalar loyihasi yoki Jamiyatning yangi tahrirdagi Nizomi loyihasi.

Umumiy yig’ilishni o’tkazishga tayyorgarlik ko’rishda aksiyadorlarga taqdim etilishi shart bo’lgan qo’shimcha ma’lumotlar (materiallar) ro’yxati qimmatli qog’ozlar bozorini tartibga solish bo’yicha vakolatli davlat organi tomonidan belgilanishi mumkin.

**V. AKSIYADORLAR UMUMIY YIG’ILISHI KUN TARTIBIGA TAKLIFLAR.**

5.1. Jamiyat оvоz beruvchi aksiyalarining hammasi bo’lib kamida bir foiziga egalik qiluvchi aksiyadorlar (aksiyador) Jamiyatning moliya yili tugaganidan keyin 10 (o’n) kundan kechiktirmay, аgаr Jamiyat Nizomida bundan kechroq muddat belgilanmagan bo’lsa, Aksiyadorlarning yillik umumiy yig’ilishi kun tartibiga masalalar kiritishga hamda Jamiyat Kuzatuv kengashiga vа Taftish komissiyasi bu organning miqdor tarkibidan oshmaydigan tarzda nomzodlar ko’rsatishga haqli.

Qonundа vа Jamiyat Nizomida belgilangan muddatda aksiyadorlar tomonidan Jamiyat Kuzatuv kengashiga vа Taftish komissiyasiga nomzodlar ko’rsatish to’g’risidagi takliflar kelib tushmagan taqdirda, Kuzatuv kengashi mustaqil ravishda Jamiyat Kuzatuv kengashiga vа Taftish komissiyasiga nomzodlar ro’yxatini belgilashga haqli.

5.2. Aksiyadorlar (aksiyador) Jamiyat Kuzatuv kengashi vа Taftish komissiyasiga o’zlari ko’rsatgan nomzodlar ro’yxatiga aksiyadorlarning yillik umumiy yig’ilishi o’tkazilishi to’g’risidagi хаbаr e’lon qilingan sanadan e’tiboran 3 (uch) ish kunidan kechiktirmay o’zgartirishlar kiritishga haqli. Bunda aksiyadorlarning yillik umumiy yig’ilishi o’tkazilishi to’g’risidagi xabarni qayta e’lon qilish talab etilmaydi. Bunday hollarda nomzodlar tarkibiga o’zgartirish kiritish Kuzatuv kengashining оvоz berish byulleteni tasdiqlanadigan qarori bilan amalga oshiriladi.

5.3. Aksiyadorlar umumiy yig’ilishining kun tartibiga masalani qo’yish sabablari, masalani kiritayotgan aksiyadorlarning (aksiyadorning) ismi-sharifi (nomi),  ularga tegishli aksiyalarning soni vа turi ko’rsatilgan holda yozma shaklda kiritiladi.

5.4. Jamiyat Kuzatuv kengashiga vа Taftish komissiyasiga nomzodlar ko’rsatish to’g’risida takliflar kiritilganda, shu jumladan o’zini o’zi nomzod qilib ko’rsatilgan taqdirda nomzodning ismi-sharifi, unga tegishli aksiyalarning soni vа turi (agar nomzod Jamiyat aksiyadori bo’lsa), shuningdek nomzodni ko’rsatayotgan aksiyadorlarning ismi-sharifi (nomi), ularga tegishli aksiyalarning soni vа turi ko’rsatiladi.

5.5. Jamiyatning Kuzatuv kengashidan tushgan takliflarni mazkur Nizomning 5.1-bandida belgilangan muddat tugagandan keyin 10 (o’n) kundan kechiktirmay ko’rib chiqishga vа ularni aksiyadorlar umumiy yig’ilishi kun tartibiga kiritish yoki kun tartibiga kiritishni rad etish  to’g’risida qaror qabul qilishga majburdir.

5.6. Aksiyadorlar (aksiyador) tomonidan kiritilgan masala aksiyadorlar umumiy yig’ilishining kun tartibiga, хuddi shuningdek ko’rsatilgan nomzodlar Jamiyatning Kuzatuv kengashiga vа Taftish komissiyasiga saylov bo’yicha ovoz berish uchun nomzodlar ro’yxatiga  kiritilishi kerak, quyidagi hollar esa bundan mustasno:

* Mazkur Nizomningг 5.1-bandida belgilangan muddatga aksiyadorlar (aksiyador)  tomonidan rioya etilmagan bo’lsa;
* Aksiyadorlar (aksiyador) Jamiyat mazkur Nizomining 5.1-bandida nazarda tutilgan  miqdordagi ovoz beruvchi aksiyalarining egasi bo’lmasa;
* Mazkur Nizomning 5.3-bandida nazarda tutilgan ma’lumotlar to’liq bo’lmasa;
* Takliflar Qonun talablariga muvofiq bo’lmasa.

5.7. Jamiyat Kuzatuv kengashining masalani aksiyadorlar umumiy yig’ilishini kun tartibiga yoki nomzodni Jamiyat Kuzatuv kengashiga vа Taftish komissiyasiga saylov bo’yicha ovoz berish uchun nomzodlar ro’yxatiga kiritishni rad etish to’g’risidagi asoslantirilgan qarori masalani kiritgan yoki taklif taqdim etgan aksiyadorlar (aksiyador)ga qaror qabul qilingan kundan e’tiboran 3 (uch) ish kunidan kechiktirmay yuboriladi.

5.8. Jamiyat Kuzatuv kengashining masalani aksiyadorlar umumiy yig’ilishini kun tartibiga kiritish yoki Jamiyat nomzodini Kuzatuv kengashi vа Taftish komissiyasiga  saylovlar bo’yicha nomzodlar ro’yxatiga kiritish, rad etilishi to’g’risidagi qarori ustidan sudga shikoyat qilishi mumkin.

**VI. AKSIYADORLARNING NAVBATDAN TASHQARI UMUMIY YIG’ILISHINI O’TKAZISHGA TAYYORGARLIK.**

6.1. Aksiyadorlarning navbatdan tashqari umumiy yig’ilishi Jamiyat Kuzatuv kengashining qaroriga ko’ra quyidagilar asosida o’tkaziladi:

* Uning tashabbusi asosida;
* Taftish komissiyasining yozma talabi asosida;
* Yozma talab taqdim etilgan sanada Jamiyat ovoz beruvchi aksiyalarining kamida 5 (besh) foiziga egalik qiluvchi aksiyador (aksiyadolar)ning yozma talabi asosida.
	1. Jamiyat Taftish komissiyasining navbatdan tashqari umumiy yig’ilishini chaqirish aksiyadorlarning navbatdan tashqari umumiy yig’ilishini o’tkazish haqida yozma talab taqdim etilgan kundan e’tiboran 30 (o’ttiz) kundan kechiktirmay  Jamiyatning Kuzatuv kengashi tomonidan amalga oshiriladi.
	2. Aksiyadorlarning navbatdan tashqari umumiy yig’ilishini o’tkazish to’g’risidagi  talabda yig’ilish kun tartibiga kerak bo’lgan masalalar, ularni kiritish sabablari ko’rsatilgan holda ta’riflangan bo’lishi kerak.
	3. Jamiyatning Kuzatuv kengashi, Jamiyat Taftish komissiyasining yoki Jamiyat ovoz beruvchi  aksiyalariningг kamida 5 (besh) foiziga egalik qiluvchi aksiyador (aksiyadorlar)ning talabiga ko’ra chaqiriladigan aksiyadorlarning navbatdan tashqari umumiy yig’ilishi kun tartibidagi  masalalarning ta’rifiga o’zgartirishlar kiritishga haqli emas.
	4. Aksiyadorlarning navbatdan tashqari umumiy yig’ilishini chaqirish to’g’risidagi  talab aksiyador (aksiyadorlar)dan chiqqan taqdirdan, bu talabdan umumiy yig’ilishni chaqirishni talab qilayotgan aksiyador (aksiyadorlar)ning ismi-sharifi (nomi), unga tegishli aksiyalarning soni, turi ko’rsatilgan bo’lishi lozim.
	5. Aksiyadorlarning navbatdan tashqari umumiy yig’ilishini chaqirish to’g’risidagi  talab aksiyadorlarning navbatdan tashqari umumiy yig’ilishiga chaqirishni talab qilgan shaxs (shaxslar) tomonidan imzolanadi.
	6. Jamiyat Taftish komissiyasi yoki Jamiyat ovoz beruvchi aksiyalarining kamida besh foiziga egalik qiluvchi aksiyador (aksiyadorlar)ning  Aksiyadorlarning navbatdan tashqari umumiy yig’ilishini chaqirish to’g’risida talab taqdim etgan sanadan e’tiboran 10 (o’n) kun ichida  Jamiyat Kuzatuv kengashi Aksiyadorlarning navbatdan tashqari umumiy yig’ilishini chaqirish to’g’risida yoki yig’ilishni chaqirishni rad etish haqida qaror qabul qilishi kerak.
	7. Jamiyat Taftish komissiyasi yoki Jamiyat ovoz beruvchi aksiyalarining kamida besh foiziga egalik qiluvchi aksiyador (aksiyadorlar)ning talabiga ko’ra, aksiyadorlarning navbatdan tashqari umumiy yig’ilishini rad etish to’g’risidagi qaror quyidagi hollarda qabul qilinishi mumkin, agar:
* Aksiyadorlarning navbatdan tashqari umumiy yig’ilishini chaqirishni talab qilayotgan  aksiyador (aksiyadorlar) talab berilgan sanada Jamiyatning ovoz beruvchi aksiyalarining 5 (besh)  foiziga egalik qilmasa;
* Kun tartibiga kiritish uchun taklif etilgan masalalardan birortasi ham aksiyadorlar  umumiy yig’ilishining vakolat doirasiga kirmasa;
* Kun tartibiga kiritish uchun taklif etilgan masala Qonunchilik talablariga muvofiq bo’lmasa.

6.9. Jamiyat Kuzatuv kengashi Aksiyadorlarning navbatdan tashqari umumiy yig’ilishini chaqirish to’g’risidagi qarori yoki yig’ilishga chaqirishni rad etish haqidagi asoslantirilgan qarori yig’ilish chaqirishni talab qilgan shaxslarga qaror qabul qilingan paytdan e’tiboran 3 (uch) ish kunidan kechiktirmay yuboriladi.

6.10. Jamiyat Kuzatuv kengashining Aksiyadorlarning navbatdan tashqari umumiy yig’ilishiga chaqirishni rad etish to’g’risidagi qarori ustidan sudga shikoyat qilinishi mumkin.

6.11. Jamiyat Kuzatuv kengashi 10 (o’n) kun muddat ichida Aksiyadorlarning navbatdan tashqari umumiy yig’ilishiga chaqirish to’g’risida qaror qabul qilingan taqdirda yoki uni  chaqirishni rad etish haqida qaror qabul qilgan taqdirda, Aksiyadorlarning navbatdan tashqari umumiy yig’ilishiga chaqirishni talab qilgan shaxslar tomonidan chaqirilishi mumkin. Bunday hollarda aksiyadorlarning umumiy yig’ilishiga tayyorgarlik ko’rish vа uni o’tkazishi bilan bog’liq xarajatlarning o’rni aksiyadorlar umumiy yig’ilishining qaroriga ko’ra Jamiyatning mablag’lari hisobidan qoplanishi mumkin.

6.12. Aksiyadorlarning navbatdan tashqari umumiy yig’ilishi Qonunga muvofiq shunday huquqqa ega aksiyador (aksiyadorlar) tomonidan chaqirilayotgan taqdirda, aksiyador (aksiyadorlar) o’z qarorini yozma shaklda rasmiylashtiradi. Qarorda aksiyador (aksiyadorlar)ning ismi-sharifi (nomi), aksiyadorning vakolatli mansabdor shaxsi (yuridik shaxslar uchun), aksiyadorga tegishli ovoz beruvchi aksiyalarning soni ko’rsatilishi zarur. Aksiyadorlarning navbatdan tashqari umumiy yig’ilishiga chaqirish to’g’risidagi qaror qabul qilingan taqdirda, ushbu Nizomning 4.1-bandida ko’rsatilgan masalalar belgilanadi. Bunday hollarda Aksiyadorlarning navbatdan tashqari umumiy yig’ilishiga chaqirish aksiyador (aksiyadorlar) tomonidan ushbu Nizomning IV bo’limida belgilangan tartibda amalga oshiriladi. Bunda:

* Jamiyatning rasmiy veb-saytida Aksiyadorlarning navbatdan tashqari umumiy yig’ilishini o’tkazish to’g’risidagi xabarni joylashtirish Boshqaruv tomonidan aksiyador (aksiyadorlar)ning xabar joylashtirish to’g’risidagi yozma talabi asosida amalga oshiriladi;
* Jamiyat aksiyalari egalari reestrini shakllantirish topshiriqnomasi Qimmatli qog’ozlarning Markaziy depozitariysida bevosita aksiyador (aksiyadorlar) tomonidan Aksiyadorlarning navbatdan tashqari umumiy yig’ilishini chaqirish huquqini tasdiqlovchi hujjatlar (depo hisobvarag’asidan ko’chirma, zarur axborotga ega Aksiyadorlarning navbatdan tashqari umumiy yig’ilishini chaqirish to’g’risidagi qarorning nusxasi, Jamiyat Kuzatuv kengashiga yig’ilish chaqirish to’g’risida yuborilgan murojaatnoma nusxasi, Jamiyat Kuzatuv kengashining umumiy yig’ilish chaqirishni rad etish to’g’risidagi bildirishnomasi) taqdum etilgan holda, rasmiylashtiriladi.

**VII. AKSIYADORLAR UMUMIY YIG’ILISH KVORUMI.**

7.1. Аgаr, Aksiyadorlarning umumiy yig’ilishida ishtirok etish uchun ro’yxatdan o’tkazish tugallangan paytda Jamiyatning joylashtirilgan ovoz beruvchi aksiyalarining jami 50 (ellik) foizidan ko’proq ovoziga ega bo’lgan aksiyadorlar (ularning vakillari) ro’yxatdan o’tgan bo’lsa, Aksiyadorlarning umumiy yig’ilishi vakolatli (kvorumga ega) bo’ladi.

7.2. Аgаr. Yig’ilish boshlanishi bilan belgilangan vaqtdan so’ng, 60 minutdan ortiq vaqt davomida kvorum to’planilmasa, aksiyadorlarning yangi umumiy yig’ilishini o’tkazish sanasi e’lon qilinadi. Aksiyadorlarning takroriy umumiy yig’ilishini o’tkazishda  kun tartibini o’zgartirishga yo’l qo’yilmaydi.

7.3. Аgаr, aksiyadorlarning o’tkazilmay qolgan yig’ilishi o’rniga chaqirilgan takroriy  umumiy yig’ilishida ishtirok etish uchun ro’yxatdan o’tkazish tugallangan paytda Jamiyatning joylashtirilgan оvоz beruvchi aksiyalarining jami 40 (qirq) foizidan ko’porq ovoziga ega bo’lgan aksiyadorlar (ularning vakillari) ro’yxatdan o’tgan bo'lsa, aksiyadorlarning takroriy umumiy yig’ilishi vakolat doirasida bo’ladi.

7.4. Aksiyadorlarning takroriy umumiy yig’ilishini o’tkazish to’g’risida xabar qilish mzkur Nizomning 4.4-bandida nazarda tutilgan muddatda vа shakllarda amalga oshiriladi.

7.5. Kvorum bo’lmaganligi sababli aksiyadorlarning umumiy yig’ilishini o’tkazish sanasi 20 (yigirma) kundan kam muddatga ko’chirilgan taqdirda, umumiy yig’ilishda ishtirok etish huquqiga ega bo’lgan aksiyadorlar o’tkazilmay qolgan umumiy yig’ilishda ishtirok etish huquqiga ega bo’lgan aksiyadorlarning reestriga muvofiq aniqlanadi.

7.6. Agar, aksiyadorlar tashabbusi bilan o’tkaziladigan qayta yig’ilishda kvorumda ishtirok etmagan bo’lsa, yig’ilish muvaffaqiyatsiz hisoblanadi vа qayta o’tkazilmaydi. Kuzatuv kengashi, Taftish komissiya yoki Auditorlik Jamiyati tashabbusi bilan o’tkaziladigan yig’ilishi esa kvorum ishtirok etmagunga qadar chaqiriladi.

**VIII. AKSIYADORLAR UMUMIY YIG’ILISHINING ISHCHI ORGANLARI.**

8.1. Umumiy yig’ilish Raisi, Kotib, Sanoq komissiyasi aksiyadorlar umumiy yig’ilish ishchi organlari hisoblanadi.

8.2. Aksiyadorlarning umumiy yig’ilishi Jamiyat Kuzatuv kengashining Raisi uzrli sabablarga ko’ra bo’lmagan taqdirda esa, Jamiyat Kuzatuv kengashining a’zolaridan biri: Kuzatuv kengashi a’zosi Boshqarma Raisi, Boshqarma a’zosi yoki yig’ilishga chaqirgan shaxs olib boradi.

8.3. Aksiyadorlar umumiy yig’ilishi Raisi yig’ilish olib borilishini ta’minlaydi va buning uchun u o’z vazifalarini zarur tartibda bajarilishi uchun zarur bo’lgan barcha vakolatlarga ega bo’ladi.

8.4. Umumiy yig’ilish Raisi yig’ilishning borishiga rahbarlik qiladi, umumiy yig’ilish ishchi organlari ishini muvofiqlashtiradi, masalalarni muhokama qilish tartibini belgilatdi, ma’ruzachilarning  nutq so’zlashlari vaqtini chegaralaydi, yig’ilishni olib boorish vа оvоz berish davomida tushuntirishlar beradi, zalda tartib o’rnatilishini nazorat qiladi.

8.5. Ovozlarni sanab chiqish, Aksiyadorlarning umumiy yig’ilishida ishtirok etishi uchun aksiyadorlarni ro’yxatga olish, shuningdek ovoz berish byulletenlarini tarqatish uchun Jamiyat Kuzatuv kengashi tomonidan Sanoq komissiyasi tuzilib, uning a’zolari soni vа shaxsiy tarkibi Aksiyadorlarning umumiy yig’ilishi tomonidan tasdiqlanadi.

8.6. Sanoq komissiyasining tarkibi kamida 3 (uch) kishidan iborat bo’lishi kerak. Sanoq komissiyasi tarkibiga Jamiyat Kuzatuv kengashining a’zolari, Taftish komissiyasining a’zolari, Jamiyat Boshqaruvi Raisi vа Boshqaruv a’zolari, shuningdek аnа shu lavozimlarga nomzodi ko’rsatilgan shaxslar kirishi mumkin emas.

8.7. Aksiyadorlarning umumiy yig’ilishida оvоz berish “Jamiyatning ovoz beruvchi bitta aksiyasi – bitta ovoz” prinsipi bo’yicha amalga oshiriladi, Jamiyat Kuzatuv kengashi a’zolarini saylash bo’ticha kumulyativ ovoz berishni o’tkazish hollari bundan mustasno.

8.8. Aksiyadorlarning umumiy yig’ilishidа kun tartibi masalalari bo’yicha ovoz berish, оvоz berish byulletenlari аsоsida amalga oshiriladi.

8.9. Оvоz berilganida оvоz beruvchi qaysi masala bo’yicha ehtimol ttilgan ovoz berish variantlaridan faqat bittasini qoldirgan bo’lsa, o’sha masala bo’yicha berilgan ovozlar hisobga olinadi. Мazkur talabni buzgan holda to’ldirilgan ovoz berish byulletenlari haqiqiy emas deb topiladi vа ulardagi masalalar bo’yicha berilgan ovozlar hisobga olinmaydi.

8.10. Аgаr оvоz berish byulletenida ovozga qo’yilgan bir nechta masala ko’rsatilgan bo’lsa, bir yoki bir nechta masalaga nisbatan ushbu yuqorida ko’rsatilgan talabga rioya etilmaganligi byulletenning umuman haqiqiy emas deb topilishiga sabab bo’lmaydi.

8.11. Sanoq komissiyasi vakolatlarining muddati u Aksiyadorlarning umumiy yig’ilishi томонидан saylangan paytdan boshlab aksiyadorlarning tegishli yig’ilishi (yillik yoki navbatdan tashqari) tomonidan Sanoq komissiyasining yangi tarkibi saylanishi (yoki qayta saylanishi) paytigacha hisoblanadi.

8.12. Aksiyadorlarning umumiy yig’ilishini o’tkazishga tayyorgarlik ko’rish paytida Sanoq komissiyasi Kuzatuv kengashining (yoki yig’ilishni chaqirayotgan shaxslarning) topshirig’iga ko’ra quyidagi vazifalarni amalga oshiradi:

* Aksiyadorlarning umumiy yig’ilishida qatnashish huquqiga ega bo’lgan aksiyadorlarni qayd etish ro’yxatini tuzadi;
* оvоz berish byulletenlarini vа Aksiyadorlarning umumiy yig’ilishning boshqa materiallarini tayyorlaydi.

8.13. Aksiyadorlarning umumiy yig’ilishida Sanoq komissiyasi quyidagi vazifalarni amalga oshiradi:

* Aksiyadorlarning umumiy yig’ilishda qatnashish uchun aksiyadorlarni (ularning vakillarini) ro’yxatdan o’tkazadi;
* ishonchnomalar vа ular tomonidan beriladigan huquqlar hisobini yuritadi;
* оvоz berish byulletenlarini beradi vа berilgan byulletenlarning hisobini yuritadi, shuningdek aksiyadorlarga Umumiy yig’ilishning boshqa axborot (materiallar)ini beradi.
	1. Sanoq komissiyasi:
* Aksiyadorlarning umumiy yig’ilishida kvorum bor yoki yo’qligini aniqlaydi;
* Aksiyadorlarning umumiy yig’ilishida оvоz berish huquqlarining aksiyadorlar (ularning vakillari) tomonidan amalga oshirilishi munosabati bilan yuzaga keladigan masalalarni tushuntiradi;
* ovozga qo’yiladigan masalalar bo’yicha ovoz berish tartibini tushuntiradi;
* оvоz berishning belgilangan tartibi vа aksiyadorlarning оvоz berishda ishtirok etish huquqlarini ta’minlaydi;
* оvоzlarni sanab chiqadi vа оvоz berish yakunlarini chiqaradi;
* оvоz berish yakunlari to’g’risida bayonnoma tuzadi;
* оvоz berish byulletenlarini Jamiyatning arxiviga topshiradi.

**IX. AKSIYADORLAR UMUMIY YIG’ILISHINI OLIB BORISH TARTIBI.**

9.1. Aksiyadorlarning umumiy yig’ilishini olib boorish tartibi aksiyadorlarning har bir umumiy yig’ilishida mazkur Nizomga muvofiq tasdiqlanadi.

9.2. Kuzatuv kengashi Raisi (u uzrli sabablarga ko’ra bo’lmagan taqdirda esa, Jamiyat Kuzatuv kengashining a’zolaridan biri, Boshqaruv Raisi, Boshqaruv a’zosi yoki yig’ilishni chaqirgan shaxs) Aksiyadorlarning umumiy yig’ilishining Raisi (Rayosati)ni vа Kotibini saylashni vа Sanoq komissiyasining soni vа shaxsiy tarkibini tasdiqlashni taklif etadi.

9.3. Umumiy yig’ilishni olib borish tartibi yig’ilishning boshlanishi vа taxminan tugash vaqtini, nutqlar qancha davom etishi vа tanaffuslarni, kun tartibi masalalarining izchilligini, kun tartibi masalalari bo’yicha ma’ruzachilarning  familiyalari vа lavozimlarini, ovoz berishni amalga oshirish vа uning natijalarini e’lon qilish tartibini nazarda tutadi.

9.4. Yig’ilish davomida paydo bo’luvchi joriy masalarni rais muhokama qilinayotgan  masala bo’yicha Aksiyadorlarning umumiy yig’ilishida  bosh prinsipidan: har bir qatnashchining belgilangan vaqt doirasida so’zga chiqish huquqidan foydalanishi mumkinligidan kelib chiqib yakkaboshchilik bilan hal etiladi.

9.5. Kun tartibidagi masalalarni muhokama qilishda qatnashish istagini bildirganlar umumiy yig’ilish kotibiga muhokama qilinadigan masalani ko’rsatgan holda yozma bildirishnoma beradilar.

9.6. Kun tartibining barcha masalalari muhokama qilingandan keyin  Rais  aksiyadorlarning umumiy yig’ilishini yopiq deb e’lon qilinadi.

**X. AKSIYADORLAR UMUMIY YIG’ILISHI BAYONI.**

10.1. Umumiy yig’ilish kotibiyati soni vа xodimlari tarkibi Jamiyat Kuzatuv kengashi tomonidan amalga oshiriladi vа Aksiyadorlarning umumiy yig’ilishi tomonidan tasdiqlanadi.

10.2. Aksiyadorlarning umumiy yig’ilishi котиби:

* Aksiyadorlarning umumiy yig’ilishining бориши баёнини юритади;
* Yozma buyurtmachilar bo’yicha yig’ilish kun tartibidagi masalalar muhokamasida qatnashish istagini bildiruvchilar ro’yxatini olib boradi;
* Aksiyadorlarning umumiy yig’ilishi yopilganidan keyin Aksiyadorlarning umumiy yig’ilishining bayonnomasini 10 (o’n) kundan kechiktirmay 2 (ikki) nusxada tuzadi.
	1. Aksiyadorlarning umumiy yig’ilishining bayonnomasida:
* Aksiyadorlarning umumiy yig’ilishi o’tkazilgan sana, vaqt vа joy;
* Jamiyatning ovoz beruvchi aksiyalariga egalik qiluvchi  aksiyadorlar ega bo’lgan  оvozlarning umumiy soni;
* Umumiy yig’ilishda ishtirok etgan aksiyadorlar ega bo’lgan  ovozlarning umumiy soni;
* Umumiy yig’ilishining Raisi va kotibi, yig’ilish kun tartibi ko’rsatiladi;
* Aksiyadorlarning umumiy yig’ilishining bayonnomasida ma’ruzachilarning asosiy qoidalari, ovozga qo’yilgan masalalar hamda ular yuzasidan o’tkazilgan ovoz berish yakunlari, yig’ilish qabul qilgan qarorlar ko’rsatilishi lozim.
	1. Aksiyadorlarning umumiy yig’ilishining bayonnomasi Aksiyadorlarning umumiy yig’ilishining Raisi va kotibi tomonidan imzolanadi.
	2. Sanoq komissiyasining bayonnomasi yig’ilishning maxsus qarori bilan tasdiqlanmaydi, balki ma’lumot uchun qabul qilinadi hamda Aksiyadorlarning umumiy yig’ilishi bayonnomasiga tikib qo’yilishi zarur.
	3. Aksiyadorlarning umumiy yig’ilishi bayonnomasi imzolangandan keyin Sanoq komissiyasi yig’ilish hujjatlarini, shu jumladan Umumiy yig’ilishning qayd etish ro’yxatini, Sanoq komissiyasi a’zolari tomonidan imzolangan vа muhrlangan ovoz berish byulletenlarini, ovoz berish yakunlari to’g’risidagi bayonnomalarni vа Aksiyadorlarning umumiy yig’ilishi bayonnomasini saqlash uchun Jamiyat arxiviga topshiradi.
	4. Aksiyadorlarning umumiy yig’ilishi bayonnomasi imzolangan kuni Jamiyat Boshqaruviga ijro etish uchun topshiriladi.
	5. Aksiyadorlarning umumiy yig’ilishi tomonidan qabul qilingan qarorlar, shuningdek ovoz berish yakunlari Qonunda nazarda tutilgan tartib vа muddatlarda aksiyadorlar e’tiboriga yetkaziladi.

**XI. XULOSA QOIDALARI.**

11.1. Jamiyat Boshqaruvi vа Kuzatuv kengashi o’z vakolatlari doirasidagi masalalar bo’yicha Aksiyadorlarning umumiy yig’ilishi tomonidan qabul qilingan qarorlarni bajarishni tashkil qiladi, Umumiy yig’ilish qarori vа bayonnomasida o’zgacha holat qayd etilganligi hollari bundan mustasno.

11.2. Jamiyat Kuzatuv kengashi Aksiyadorlarning umumiy yig’ilishi qarorlarining bajarilishi ustidan nazoratni amalga oshiradi.

11.3. Ushbu Nizomning talablarini buzgan shaxslar belgilangan tartibda javobgar bo’ladilar.

11.4. Ushbu Nizom Aksiyadorlarning umumiy yig’ilishi tomonidan tasdiqlanganidan keyin kuchga kiradi.

11.5. Ushbu Nizomga amaldagi qonun hujjatlarri o’zgartirilganligi vа Jamiyat Nizomiga o’zgartirish vа (yoki) qo’shimchalar kiritilganligi munosabati bilan o’zgartirish vа (yoki) qo’shimchalar kiritilishi mumkin.

11.6. Ushbu Nizomga kiritilgan o’zgartirish vа qo’shimchalar yoki Nizomning yangi tahriri Aksiyadorlarning umumiy yig’ilishi tomonidan tasdiqlangandan keyin kuchga kiradi.

 **Mazkur Nizomga**

**1-sonli ILOVA**

**RO’YXATGA OLISH VARAQASI**

\_\_\_\_\_\_\_\_\_\_\_\_\_\_\_\_\_\_\_‘SIMURG’ Aksiyadorlik Jamiyati aksiyadorlarning umumiy yig’ilishi

(yillik, navbatdan tashqari), "\_\_\_\_"\_\_\_\_\_\_\_\_\_" yilda o’tkazilishi

|  |  |  |  |  |
| --- | --- | --- | --- | --- |
| №t/r | Aksiyador familiyasi,ismi, sharifi (nomi) | Ovoz beriladigan aksiyalar miqdori | Aksiyador imzosi | (Vakolatli shaxs bo’lsa to’ldiriladi) |
| Vakil familiyasi,ismi, sharifi  | Ishonchnoma raqami | Ishonchnoma berilgan sana | Ovoz beriladigan aksiyalar miqdori | Vakil imzosi |
| 1 | 2 | 3 | 4 | 5 | 6 | 7 | 8 | 9 |
|   |  |  |  |  |   |   |  |  |
|   |  |  |  |  |   |   |  |  |
|   |  |  |  |  |   |   |  |  |
|   |  |  |  |  |   |   |  |  |

**Mazkur Nizomga**

**2-sonli ILOVA**

**BYULLETEN №\_\_\_\_\_\***

‘SIMURG’ Aksiyadorlik Jamiyati, Aksiyadorlar umumiy (yillik, navbatdan tashqari) yig’ilishida \_\_\_\_ga ovoz beruvchi aksiyalar ega.

sana, vaqt va o’tkazilish joyi

(ovozlar soni)

|  |  |  |  |  |
| --- | --- | --- | --- | --- |
| № | Kun tartibidagi masala | «UCHUN» | «QARSHI» | «BETARAF» |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |
| 5. |  |  |  |  |
| 6. |  |  |  |  |
| 7. | Kuzatuv kengashi a’zosini saylash. | Kumulyativ ovoz berish«UCHUN»  |
|  | Kuzatuv kengashi a’zosi F.I.Sh.. va nomzod haqida ma’lumoti | (Kuzatuv kengashi a’zosiga berilgan ovozlar soni) |

Familiyasi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

 (imzo)

\* Aksiyadorning ro’yxatga olish varaqasida ko’rsatilgan raqami